A yellow and grey stripe on a brown surface

AI-generated content may be incorrect.

**Drafft**

**DATGANIAD LLYWODRAETHIANT BLYNYDDO 2024-25**

..... *:* ....

...*:*.....*:*.. .*:*..-..-- ·. .

................. .. . .*:* . . .

* •. *·;:* . .*.*.*.*.*.*.*.*.*·*.*:*.*.*.*.*. .*:*...... .·.. .

·· .. -·· *···•·:.-*

*··:*.*::---::-*

*: :*....... *:*. ..

..'.....·....:\_...-\_':.\_


. .. ' .

Awdurdod Tân ac Achub Gogledd Cymru

DATGANIAD LLYWODRAETHIANT BLYNYDDOL AR REOLAETH FEWNOL

Ar gyfer y flwyddyn a ddaeth i ben ar 31 Mawrth 2025

Paratowyd y Datganiad hwn yn unol â Rheoliadau Cyfrifon ac Archwilio (Cymru) 2014 ac â’r canllawiau a luniwyd gan y Sefydliad Siartredig Cyllid Cyhoeddus a Chyfrifyddiaeth (CIPFA) a Chymdeithas Prif Weithredwyr Awdurdodau Lleol (SOLACE), sef fframwaith ‘Delivering Good Governance in Local Government’ 2016. Mae'r berthynas rhwng y saith egwyddor ar gyfer llywodraethiant da yn y sector cyhoeddus i'w gweld isod.



Ffig. 1 Sut mae egwyddorion llywodraethiant da yn berthnasol i'w gilydd. Ffynhonnell: international Framework[-Good Governance in the Public Sector](https://www.ifac.org/knowledge-gateway/supporting-international-standards/publications/international-framework-good-governance-public-sector)

Mae'r Datganiad Llywodraethiant Blynyddol hwn yn esbonio sut mae Awdurdod Tân ac Achub Gogledd Cymru (yr Awdurdod) wedi cydymffurfio â'r fframwaith a'i saith egwyddor graidd llywodraethiant da er mwyn sicrhau bod adnoddau'n cael eu cyfeirio yn unol â pholisïau a blaenoriaethau y cytunwyd arnynt.

## Cwmpas y Cyfrifoldeb

Mae Awdurdod Tân ac Achub Gogledd Cymru yn gyfrifol am sicrhau:

* + bod busnes yn cael ei gynnal yn unol â'r holl gyfreithiau a rheoliadau perthnasol
  + bod arian cyhoeddus yn cael ei ddiogelu ac y cyfrifir amdano’n

briodol

* + bod adnoddau’n cael eu defnyddio mewn modd diwastraff,

effeithlon, effeithiol a theg er mwyn cyflawni’r blaenoriaethau y

cytunwyd arnynt, sydd er budd pobl leol.

Wrth gyflawni ei gyfrifoldeb cyffredinol, mae Aelodau a’r Uwch-swyddogion yn gyfrifol am roi trefniadau priodol ar waith ar gyfer llywodraethiant

materion yr Awdurdod, ynghyd â stiwardiaeth o’r adnoddau sydd ar gael

iddo, sy'n cynnwys trefniadau ar gyfer rheoli risg.

Mae'r Awdurdod, ynghyd â'i amrywiol Bwyllgorau, paneli a gweithgorau, yn rhoi ac yn cyflawni arweinyddiaeth strategol, sy'n galluogi Aelodau i benderfynu ar y materion sy'n effeithio ar y gwaith o gynnal yr Awdurdod, yn unol ag egwyddorion atebolrwydd democrataidd a bod yn agored.

## Diben y System o Reolaeth Fewnol

Er mwyn cyflawni ei ystod eang o swyddogaethau, rhaid i'r Awdurdod fodloni amcanion gwleidyddol, economaidd, cymdeithasol ac amgylcheddol yn y tymor byr, y tymor canolig a’r tymor hwy. Golyga hyn fod y cyfyngiadau a’r cymhellion allanol a mewnol sydd arno yn wahanol i’r rhai a geir yn y sector preifat, ac mae pob un ohonynt yn effeithio ar ei drefniadau llywodraethiant.

Un darn allweddol o ddeddfwriaeth yng Nghymru yw Deddf Llesiant Cenedlaethau’r Dyfodol (Cymru) 2015, sy'n ei gwneud yn ofynnol i'r Awdurdod ystyried y tymor hwy wrth wneud ei benderfyniadau, ac i gydweithio â chyrff cyhoeddus eraill i wella llesiant yng Nghymru.

Felly, mae gan randdeiliaid ddiddordeb mewn materion fel:

* a yw’r allbynnau a gynlluniwyd gan yr Awdurdod wedi'u cyflawni a’r canlyniadau wedi’u sicrhau, ac
* a yw hyn wedi'i wneud mewn modd effeithlon, diwastraff, effeithiol a theg.

Er mwyn sicrhau llywodraethiant da yn y sector cyhoeddus, mae angen i gyrff llywodraethu yn ogystal ag unigolion sy'n gweithio i sefydliadau'r sector cyhoeddus weithredu er budd y cyhoedd trwy’r adeg pan fyddant yn ceisio cyflawni eu hamcanion, sy'n awgrymu mai’r flaenoriaeth yw'r budd i

gymdeithas, a dylai hynny arwain at ganlyniadau cadarnhaol i’r rhai sy’n

defnyddio gwasanaethau a rhanddeiliaid eraill.

Mae'r Datganiad hwn yn rhoi sicrwydd bod Awdurdod Tân ac Achub Gogledd Cymru wedi cydymffurfio â'r fframwaith llywodraethiant ar gyfer y flwyddyn a ddaeth i ben ar 31 Mawrth 2025.

## Y Fframwaith Llywodraethiant

Mae Awdurdod Tân Gogledd Cymru yn cynnwys 28 o gynghorwyr etholedig o chwe awdurdod unedol Gogledd Cymru, gyda nifer y cynrychiolwyr wedi’i bennu gan boblogaeth yr ardal. Mae mwy o wybodaeth am yr Awdurdod, ei aelodau a'i gyfrifoldebau ar gael [yma](https://www.tangogleddcymru.llyw.cymru/awdurdod-tan-ac-achub/).

Rhaid i'r Awdurdod adolygu effeithiolrwydd ei drefniadau bob blwyddyn er mwyn sicrhau bod y system lywodraethiant yn gadarn. Dyma rai o’r prif bethau sy’n cyfrannu at y broses hon:

Bod â strwythur Awdurdod a phwyllgorau sydd:

* + yn monitro effeithiolrwydd trefniadau rheoli risg
  + yn adolygu’r trefniadau llywodraethiant yn rheolaidd
  + yn ystyried ac yn adolygu strategaethau, cynlluniau ac adroddiadau archwilio mewnol ac allanol
  + yn adolygu, yn craffu ar ac yn cymeradwyo'r datganiad cyfrifon blynyddol.

Bod â Phanel Gweithredol sydd:

* + yn rhoi arweiniad o ran llywodraethiant
  + yn cyfrannu at gwblhau ac at adolygu'r Datganiad Llywodraethiant Blynyddol
  + yn darparu arweiniad clir i'r Gwasanaeth a’r uwch reolwyr.

Y defnydd o wybodaeth o wahanol ffynonellau i lywio'r trefniadau llywodraethiant, er enghraifft:

* + adroddiadau byrddau gwella a pherfformiad
  + trefniadau rheoli risg
  + adroddiadau gan reoleiddwyr allanol
  + adroddiadau archwilio mewnol

Mae cyfarfodydd arferol yr Awdurdod yn cael eu mynychu o bell. Mae cyfarfodydd yr Awdurdod Tân ac Achub llawn yn cael eu gweddarlledu yn y Gymraeg a’r Saesneg ar yr un pryd. Mae pob cyfarfod ar gael i'r cyhoedd arsylwi arno, os ydynt yn gwneud cais i wneud hynny.

Yn gynnar yn 2023, sefydlodd yr Awdurdod ddau weithgor er mwyn cefnogi datblygiad dwy flaenoriaeth sefydliadol allweddol:

* + Gweithgor yr Adolygiad o’r Ddarpariaeth Frys, sydd bellach wedi'i ddisodli gan Grŵp Gorchwyl a Gorffen Cytundeb ar y Cyd, gyda chynrychiolaeth gan yr Undebau Llafur, ond heb unrhyw gynrychiolaeth gan yr Awdurdod Tân bellach.
  + Gweithgor newydd y Ganolfan Hyfforddi a Datblygu.

Yn ogystal, mae aelod o'r Awdurdod Tân ac Achub yn eistedd ar y Pwyllgor Cydraddoldeb, Amrywiaeth a Chynhwysiant fel aelod sy’n hyrwyddwr, ac yn dilyn adroddiad adolygiad diwylliannol CREST mae'r Prif Swyddog Tân bellach yn cadeirio Bwrdd Diwylliannol i reoli'r gwaith o weithredu'r Cynllun Gwella Diwylliannol Strategol, sydd i fod i gael ei gyhoeddi ar wefan yr Awdurdod Tân yn fuan.

Ym mis Ebrill 2025 cymeradwyodd yr Awdurdod yr ail o'i Gynlluniau Gweithredu Rheoli Risg Cymunedol [(CGRhRC 2025/26](https://www.tangogleddcymru.llyw.cymru/media/zekmtf1f/08i-nwfrs-crmip-2025-2026-final-cymraeg-web.pdf)) i gyflawni yn erbyn yr amcanion a amlinellwyd yn y [Cynllun Rheoli Risg Cymunedol (CRhRC) pum](https://www.tangogleddcymru.llyw.cymru/media/0gkkftcy/nwfrs-community-risk-management-implementation-plan-2024-2025-cymraeg-final.pdf) [mlynedd 2024-2029](https://www.tangogleddcymru.llyw.cymru/media/0gkkftcy/nwfrs-community-risk-management-implementation-plan-2024-2025-cymraeg-final.pdf)

Nod Cynllun Rheoli Risg Cymunedol (CRhRC) yw nodi’r risgiau sy'n wynebu'r gymuned ac mae'n disgrifio sut y bydd yr Awdurdod Tân ac Achub yn rheoli'r risgiau hynny, ac yn parhau i atal ac ymateb i danau ac argyfyngau eraill.

Mae'r Awdurdod wedi datblygu pum egwyddor er mwyn cadw

cymunedau'n ddiogel, ac mae’r CRhRC:

* + Yn cydnabod gofynion deddfwriaeth allweddol
  + Yn ystyried gwaith parhaus y Byrddau Gwasanaethau Cyhoeddus
  + Yn nodi'r risgiau sy'n wynebu ein cymunedau
  + Yn amlinellu gweithgarwch yr Awdurdod i fynd i'r afael â'r risgiau hyn
  + Yn egluro pa gamau y bydd yr Awdurdod yn eu cymryd dros y pum mlynedd nesaf i liniaru'r risgiau hynny
  + Yn cyd-fynd â chyllideb refeniw yr Awdurdod, ei gynllun cyfalaf a’i

gynllun ariannol tymor canolig.

Ffig 2. Pwyllgorau'r Awdurdod Tân ac Achub

Mae'r Awdurdod wedi dirprwyo cyfrifoldeb am weithrediad y Gwasanaeth Tân ac Achub (y Gwasanaeth) o ddydd i ddydd i'r Prif Swyddog Tân.

Mae’r Prif Swyddog Tân yn cael ei gefnogi gan y Grŵp Gweithredol, sy'n cynnwys y Prif Swyddogion (y Prif Swyddog Tân, y Dirprwy a’r Swyddogion Tân Cynorthwyol), ac sy'n gyfrifol am arweinyddiaeth strategol.

Mae Tîm Arweinyddol y Gwasanaeth, yn cynnwys y Prif Swyddogion, y

Rheolwyr Ardal a’r Penaethiaid Adran. Mae'n cyfarfod fel Bwrdd Perfformiad er mwyn craffu ar berfformiad, ac fel Bwrdd Gwella er mwyn herio ac i oruchwylio rhaglenni, prosiectau a pholisïau ar lefel uchel. Mae Tîm Arweinyddol y Gwasanaeth yn rhoi arweinyddiaeth sefydliadol ac yn

cyflwyno’r gwasanaethau.

Mae Strwythur Llywodraethiant a Sicrwydd y Gwasanaeth, sef y pwyllgorau a’r grwpiau, sy'n adrodd i Dîm Arweinyddol y Gwasanaeth, wedi'i ymgorffori ar draws y sefydliad, gan ddangos bod y llywodraethiant yn gadarn o ran adrodd, monitro, craffu a gwneud penderfyniadau ym mhob rhan o'r sefydliad.

Gwasanaeth Tân ac Achub Gogledd Cymru

3 X Prif Swyddog Tân

Dirprwy Brif Swyddog Tân

Prif Swyddog Tân

Tîm Arweinyddol y Gwasanaeth

5 Rheolwr Ardal a 6 Phennaeth Adran

Ffig 3. Strwythur Arweinyddiaeth y Gwasanaeth

Cyfranwyr Allweddol at Ddatblygu a Chynnal y Fframwaith Llywodraethiant

|  |  |
| --- | --- |
| Cyfansoddiad | Diben y Cyfansoddiad yw nodi sut mae'r Awdurdod Tân yn gweithio a'r ffordd y mae'n gwneud penderfyniadau, a hynny mewn iaith glir |
| Yr Awdurdod Tân | Mae’n darparu'r arweinyddiaeth strategol, y rhyngwyneb gwleidyddol a'r her gorfforaethol mewn perthynas â darparu gwasanaethau tân ac achub ledled Gogledd Cymru, gan annog cyfranogiad y cyhoedd a chan gynnal ei faterion mewn modd agored a thryloyw. Mae'n  cytuno ar y Cynllun Gwella a Llesiant, a'r cyllidebau refeniw a chyfalaf |
| Y Panel Gweithredol | Mae’n monitro perfformiad y Gwasanaeth a gwneud argymhellion i'r Awdurdod ar ei bolisïau allweddol, gan gynnwys y Cynllun Gwella a Llesiant. Mae'r Panel yn adolygu'r gofrestr risg strategol. |
| Y Pwyllgor Archwilio | Mae’n darparu adolygiad annibynnol o'r fframweithiau llywodraethiant, rheoli risg a rheoli, yn ogystal â goruchwylio'r adroddiadau ariannol, gan gynnwys Strategaeth Rheoli'r Trysorlys a’r  cyfrifon blynyddol. |
| Y Pwyllgor Safonau | Mae’n hyrwyddo a chynnal safonau ymddygiad uchel gan Aelodau'r Awdurdod ac yn goruchwylio polisi chwythu'r chwiban ar gyfer cwynion yn erbyn Aelodau'r Awdurdod. Hefyd, pan fo hynny’n bosibl yn statudol, mae’n cael adroddiadau a chŵynion am Aelodau ac yn cynnal neu oruchwylio ymchwiliadau a gwneud argymhellion i'r  Awdurdod. |
| Gweithgorau'r Awdurdod Tân | Mae’n ymgymryd â gwaith manwl sy'n gysylltiedig â phroses cynllunio a phennu cyllidebau’r Awdurdod. Mae'n cyflwyno ei sylwadau i'r  Panel Gweithredol sydd yn ei dro’n gwneud argymhellion ar gyfer  gwella/lleihau risg/amcanion llesiant i'r Awdurdod. |
| Grŵp Gweithredol | Mae’n gweithredu'r fframwaith polisi a chyllidebol a bennir gan yr Awdurdod Tân, ac yn rhoi cyngor i'r Awdurdod Tân o ran datblygu materion polisi a chyllidebol yn y dyfodol. |
| Tîm Arweinyddol y Gwasanaeth | Mae’n gosod safonau llywodraethiant ar draws y Gwasanaeth ac yn arwain y gwaith o’u gweithredu. Mae’n cael y cynllun gwella  blynyddol ac yn cyfrannu at yr hunanasesiad blynyddol. |
| Swyddog Adran 151 | Mae’n sicrhau bod penderfyniadau'n gyfreithlon ac yn ddarbodus yn  ariannol.  Mae’n gweinyddu materion ariannol.  Mae’n atebol am ddatblygu a chynnal fframwaith llywodraethiant,  risg a rheoli yr Awdurdod Tân.  Mae’n cyfrannu at reolaeth a llywodraethiant corfforaethol effeithiol yr  Awdurdod Tân |
| Swyddog Monitro | Mae’n adrodd ar achosion o fynd yn groes i unrhyw ddeddfiad neu  reolaeth y gyfraith.  Mae’n adrodd ar unrhyw gamweinyddu neu anghyfiawnder pan fo'r  Ombwdsmon Llywodraeth Leol wedi cynnal ymchwiliad.  Mae’n cynnal a diweddaru'r Cyfansoddiad.  Mae’n cynnal cofrestrau o fuddiannau aelodau yn ogystal â rhoddion  a lletygarwch.  Mae’n cynghori Aelodau ar sut i ddehongli'r Cod Ymddygiad. |
| Archwilio Mewnol | Mae’n darparu sicrwydd annibynnol a barn flynyddol ar ddigonolrwydd ac effeithiolrwydd fframwaith llywodraethiant, rheoli risg a rheoli yr Awdurdod Tân.  Mae’n cyflawni rhaglen flynyddol o weithgarwch archwilio ar sail risg,  gan gynnwys gweithgaredd gwrth-dwyll ac ymchwilio.  Mae’n gwneud argymhellion ar gyfer gwelliannau mewn rheoli risg. |

Egwyddorion CIPFA - Sicrwydd Llywodraethiant

# Egwyddor A: Ymddwyn ag uniondeb, gan ddangos ymrwymiad cryf i werthoedd moesegol, a pharchu rheolaeth y gyfraith.

Cyhoeddir [Cenhadaeth a Gwerthoedd](https://www.tangogleddcymru.llyw.cymru/media/npmjjzbx/our-core-values.jpg) yr Awdurdod yn y Cynllun Rheoli Risg Cymunedol ac ar [wefan yr Awdurdod](https://www.tangogleddcymru.llyw.cymru/awdurdod-tan-ac-achub/).

Mae'r [Cyfansoddiad](https://www.tangogleddcymru.llyw.cymru/media/224p3fqe/2022-02-cyfansoddiad.pdf) yn nodi cyfrifoldebau'r Awdurdod Tân ac Achub a'i

bwyllgorau ac mae’r Cynllun Dirprwyo i Swyddogion wedi’i gynnwys ynddo.

Mae'r Swyddog Monitro yn sicrhau bod y penderfyniadau a wneir yn gyfreithlon ac yn cydymffurfio â darpariaethau'r Cyfansoddiad.

Mae'r Cyfansoddiad yn cynnwys y [Cod Ymddygiad ar gyfer Aelodau](https://www.tangogleddcymru.llyw.cymru/media/224p3fqe/2022-02-cyfansoddiad.pdf) ac mae hwn yn cael ei fonitro gan y Pwyllgor Safonau.

Pan fo angen, ceisir cyngor cyfreithiol i lywio penderfyniadau.

Mae Codau Ymddygiad ar gyfer Aelodau a Swyddogion ar waith, sy'n gofyn am ddatgan buddiannau busnes a chofnodi rhoddion a/neu letygarwch a gafwyd. Mae'r rhain yn cael eu cyhoeddi ar wefan yr Awdurdod fel rhan o [broffil personol pob Aelod](https://www.tangogleddcymru.llyw.cymru/awdurdod-tan-ac-achub/members/).

Mae polisïau allweddol ar waith i atal ac i leihau risg twyll. Mae'r polisïau'n cynnwys: Polisi Chwythu'r Chwiban, [Polisi Gwrth-dwyll, Llwgrwobrwyo a](https://www.tangogleddcymru.llyw.cymru/media/zqpnt24w/antifraud_corruption_policy_2014_cymraegpdf.pdf) [Llygredigaeth](https://www.tangogleddcymru.llyw.cymru/media/zqpnt24w/antifraud_corruption_policy_2014_cymraegpdf.pdf) a [Rheoliadau Ariannol](https://www.tangogleddcymru.llyw.cymru/media/xqkplbxh/2022-rheoliadau-ariannol.pdf) a [Rheolau Gweithdrefn Contractau](https://www.tangogleddcymru.llyw.cymru/media/if0nvf4m/2021-nov-amended-contract-procedure-rules-cymraeg.pdf). Pan amheuir afreoleidd-dra, mae trefniadau ar waith i sicrhau bod ymchwiliad trwyadl yn cael ei gynnal.

Mae'r polisi recriwtio a’r prosesau cynefino a hyfforddiant yn cynnwys

ymddygiadau personol â gwerthoedd craidd.

Ailachrediad o’n dyfarniadau [Aur](https://iacharwaith.cymru/gwobrau-iechyd-yn-y-gweithle-blaenorol/) a [Phlatinwm](https://iacharwaith.cymru/gwobrau-iechyd-yn-y-gweithle-blaenorol/) gan raglen Iechyd Corfforaethol Iechyd Cyhoeddus Cymru, cynllun gwobrwyo sy'n cael ei redeg gan Cymru Iach ar Waith, ar ran Iechyd Cyhoeddus Cymru. Mae'r gwobrau hyn yn caniatáu i gyflogwyr arddangos polisïau a gweithredoedd a ddyluniwyd i feithrin gweithluoedd hapusach ac iachach.

Sefydlwyd Pwyllgor Llywio Cydraddoldeb, Amrywiaeth a Chynhwysiant yn 2022, a datblygwyd a chyhoeddwyd Strategaeth Cydraddoldeb, Amrywiaeth a Chynhwysiant [Strategaeth Cydraddoldeb, Amrywiaeth a](https://www.tangogleddcymru.llyw.cymru/amdanom-ni/cydraddoldeb-ac-amrywiaeth/strategaeth-cydraddoldeb-amrywiaeth-a-chynhwysiant-2024-2029/) [Chynhwysiant](https://www.tangogleddcymru.llyw.cymru/amdanom-ni/cydraddoldeb-ac-amrywiaeth/strategaeth-cydraddoldeb-amrywiaeth-a-chynhwysiant-2024-2029/) bum mlynedd.

Bydd y broses o weithredu'r strategaeth Cydraddoldeb, Amrywiaeth a Chynhwysiant yn cael ei llywio gan gynllun gweithredu blynyddol manwl, a fydd yn cael ei reoli ar sail perfformiad gan y Pwyllgor Cydraddoldeb, Amrywiaeth a Chynhwysiant, sy'n cyfarfod bob chwarter.

Mae'r Gwasanaeth wedi ymrwymo i gynnal safonau ac mae’n cymryd yr holl bryderon o ddifrif. Ymchwilir i achosion disgyblu ac i unrhyw honiadau o gamwedd yn unol â Llawlyfr Disgyblu'r Gwasanaeth. Mae'r Gwasanaeth bellach wedi recriwtio dau Swyddog Disgyblaeth a Chŵynion Cyflogaeth, gan sicrhau bod honiadau'n cael eu hymchwilio'n brydlon ac yn broffesiynol.

Cyhoeddir [Adroddiad Blynyddol Safonau’r Gymraeg](https://www.northwalesfire.gov.wales/about-us/performance-and-improvement/) ar wefan yr Awdurdod, sy'n manylu ar gydymffurfiaeth yr Awdurdod â'r Safonau.

Fel rhan o’n hymrwymiad i'r Gymraeg, mae’n ofynnol i bob aelod newydd o staff gyrraedd o leiaf Lefel 2 yn eu sgiliau Cymraeg a Lefel 3 ar ôl cael dyrchafiad.

Ar hyn o bryd mae'r Cynllun Rheoli Risg Cymunedol, sy'n cynnwys amcanion Gwella a Llesiant, yn destun ymgynghoriad â’r cyhoedd ac â rhanddeiliaid. Bydd y Cynllun Pum Mlynedd a Chynllun Gweithredu 2024-25 yn cael eu cyhoeddi ar wefan yr Awdurdod, wedi iddynt gael eu cymeradwyo. Mae hyn yn bodloni ein rhwymedigaethau o dan Fesur Llywodraeth Leol (Cymru) 2009, a Deddf Llesiant Cenedlaethau'r Dyfodol (Cymru) 2015.

Mae polisi a gweithdrefn Diogelu ar waith i gyfeirio unrhyw bobl agored i niwed y daw'r Gwasanaeth i gysylltiad â nhw at asiantaethau eraill.

Mae'r holl gynlluniau a pholisïau adrannol, lle bo'n berthnasol, yn cyd-fynd â Deddf Llesiant Cenedlaethau'r Dyfodol (Cymru) 2015.

Mae Safecall, gwasanaeth proffesiynol, cyfrinachol ac annibynnol, yn rhoi modd i unrhyw aelod o staff adrodd am bryderon 24/7, 365 diwrnod o'r flwyddyn, ac mae'n cael cyhoeddusrwydd eang ar draws y Gwasanaeth. Mae'r Gwasanaeth yn cydnabod pwysigrwydd cynnig gwasanaeth adrodd ac ymgysylltu dienw mewn sefyllfaoedd sensitif.

Mae’r Gwasanaeth wedi mabwysiadu'r Ddyletswydd Partneriaeth

Gymdeithasol, ac wedi adeiladu ar y trefniadau sefydledig hynny sydd

rhwng y Gwasanaeth a’r cyrff sy'n cynrychioli staff er mwyn ymgynghori ar amcanion ac ar benderfyniadau strategol ynghylch sut mae’n bwriadu cyflawni’r amcanion hynny. Cymeradwywyd yr [Adroddiad Blynyddol cyntaf](https://www.northwalesfire.gov.wales/media/kbfoievb/09i-social-partnership-duty-annual-report.pdf) [ar y Ddyletswydd Partneriaeth Gymdeithasol](https://www.northwalesfire.gov.wales/media/kbfoievb/09i-social-partnership-duty-annual-report.pdf) i'w gyhoeddi a'i gyflwyno i'r Cyngor Partneriaeth Gymdeithasol ym mis Ebrill 2025.

# Egwyddor B: Sicrhau ein bod yn agored a bod gennym ymgysylltiad cynhwysfawr â rhanddeiliaid.

Mae pob cyfarfod yn cael ei hysbysebu ac mae cyfarfodydd llawn yr Awdurdod yn cael eu gweddarlledu. Mae agendâu a phapurau i’w cael ar wefan yr Awdurdod.

Cyhoeddir gwybodaeth ar wefan yr Awdurdod fel rhan o'r cynllun cyhoeddi. Darperir fersiynau Darllen/Dweud a fersiynau Cymraeg o ddogfennau.

Mae trefniadau ymgynghori cyhoeddus ar waith i wahodd barn rhanddeiliaid cyn i newidiadau allweddol gael eu datblygu a’u gweithredu. Mae hyn yn cynnwys ymgynghori ar yr Amcanion Gwella o fewn Cynllun Gweithredu Rheoli Risg Cymunedol 2024-25.

Mae’r [Sefydliad Ymgynghori wedi cydnabod yn y gorffennol bod gan yr](https://www.tangogleddcymru.llyw.cymru/newyddion/2023/october/update-on-the-emergency-cover-review-public-consultation/) [Awdurdod ‘Arfer Da’](https://www.tangogleddcymru.llyw.cymru/newyddion/2023/october/update-on-the-emergency-cover-review-public-consultation/) ym mhob elfen o'r ymgynghoriad cyhoeddus sy’n gysylltiedig â’r Adolygiad parhaus o’r Ddarpariaeth Frys.

Mae'r ymrwymiad i fod yn agored hefyd yn cael ei ddangos trwy:

* gwblhau asesiadau effaith ar gyfer pob penderfyniad allweddol;
* y Weithdrefn Cwyno a Chanmoliaeth, sy'n cynnwys y gallu i uwchgyfeirio materion pwysig;
* y Strategaeth Ymgysylltu ac Ymgynghori â'r Cyhoedd;
* ymgysylltu â Chyrff Cynrychioliadol y Cyflogeion, yn anffurfiol ac yn ffurfiol, drwy'r Cyd-bwyllgor Ymgynghori a Thrafod, rhywbeth a fydd yn cael ei gryfhau ymhellach trwy fabwysiadu'r Ddyletswydd Partneriaeth Gymdeithasol yn y flwyddyn ariannol newydd;
* ymrwymiad unwaith bob dwy flynedd i ymgysylltu â staff drwy arolwg 'Teulu Tân'.
* aelodaeth o Gymdeithas Llywodraeth Leol Cymru, Fforwm Arweinwyr Cydraddoldeb Gogledd Cymru, Race Council Cymru a Fforwm Rhyng- Ffydd Gogledd Cymru.

Defnyddir amrywiaeth o ddulliau ymgysylltu gan gynnwys:

* cyfathrebu wedi’i gyfeirio gan ddefnyddio’r cyfryngau cymdeithasol,

gyda chyfrifon ar Facebook ac X. Mae hyn yn cynnwys cyfrifon

corfforaethol yn ogystal â’r cyfrifon cyfryngau cymdeithasol a gynhelir gan staff gorsafoedd tân i ehangu ymgysylltiad mewn cymunedau lleol;

* y gallu i gofrestru ar y wefan i gael diweddariadau e-bost ar faterion penodol;
* ymgysylltu â phobl ifanc drwy raglen Ffenics, Cadetiaid tân ac ymweliadau ysgol;
* gwaith diogelwch cymunedol gyda deiliaid tai a busnesau;
* grŵp Gweithredu Cadarnhaol, dan gadeiryddiaeth y Swyddog Cydraddoldeb, Amrywiaeth a Chynhwysiant, i gynllunio a chyfarwyddo digwyddiadau ar gyfer yr holl waith recriwtio diffoddwyr tân;
* mynd i ddiwrnodau agored/digwyddiadau - er enghraifft digwyddiadau wedi'u trefnu, fel yr Eisteddfod, yn ogystal â digwyddiadau gorsafoedd tân a drefnir gan staff;
* cyfathrebu mewnol, gan gynnwys cylchlythyr electronig y Crynodeb Wythnosol i staff;
* ymgyrchoedd cyfathrebu allanol, dan arweiniad y Rheolwyr Diogelwch Cymunedol.
* trwy weithgareddau Atal a Recriwtio, mae'r Gwasanaeth yn ymgysylltu â phobl o bob oedran a chefndiroedd amrywiol.

Mae trefniadau partneriaeth yn eu lle ar gyfer:

* Grŵp Gwasanaethau Brys ar y Cyd Cymru Gyfan, sy'n cael ei gadeirio

gan y PST ar hyn o bryd;

* Fforymau Gwydnwch Lleol;
* y tri Bwrdd Gwasanaethau Cyhoeddus lleol;
* y Bwrdd Partneriaeth Rhanbarthol;
* y Bwrdd Strategol Lleihau Tanau Bwriadol;
* y Byrddau Diogelu Oedolion Lleol a’r Bwrdd Diogelu Plant Lleol;
* cydweithio â Gwasanaethau Brys eraill.

# Egwyddor C: Diffinio canlyniadau o ran buddion cynaliadwy economaidd, cymdeithasol ac amgylcheddol.

Mae'r Cynllun Rheoli Risg Cymunedol pum mlynedd yn pennu cyfeiriad strategol yr Awdurdod ac yn manylu ar yr amcanion gwella yn unol â Mesur

Llywodraeth Leol (Cymru) 2009, a’r amcanion llesiant yn unol â Deddf Llesiant

Cenedlaethau'r Dyfodol (Cymru) 2015.

Mae polisïau'r Awdurdod yn adlewyrchu egwyddor datblygu cynaliadwy Deddf Llesiant Cenedlaethau'r Dyfodol (Cymru) 2015.

Nod y Strategaeth Adnoddau Tymor Canolig, sy’n cynnwys Cynllun Cyfalaf 10-mlynedd, a phroses y gyllideb flynyddol yw sicrhau bod adnoddau ariannol yn cael eu cyfeirio at flaenoriaethau'r Awdurdod.

Mae'r Gwasanaeth yn parhau i sicrhau bod yr holl staff yn astudio’r e-ddysgu gorfodol mewn perthynas â'r Ddeddf Trais yn erbyn Menywod, Cam-drin Domestig a Thrais Rhywiol.

Fel cyflogwr [Hyderus o ran Anabledd](https://www.gov.uk/government/publications/disability-confident-employers-that-have-signed-up), mae'r Gwasanaeth wedi ymrwymo i recriwtio a chadw pobl anabl a'r rhai sydd â chyflyrau iechyd.

Mae’r Gwasanaeth hefyd wedi llofnodi [Cyfamod y Lluoedd Arfog](https://assets.publishing.service.gov.uk/media/5e7a1803d3bf7f52f03c89ff/North_Wales_Fire_and_Rescue_Service_Armed_Forces_Covenant_20200207.pdf), sy’n addewid gan y genedl i sicrhau bod y rhai sy’n gwasanaethu neu sydd wedi gwasanaethu yn y lluoedd arfog, a’u teuluoedd, yn cael eu trin yn deg. Mae hyn yn cael ei gefnogi gan bolisi Lluoedd Arfog, Milwyr Wrth Gefn a Chyn- filwyr

Mae'r Gwasanaeth yn talu [mwy na’r cyflog byw gwirioneddol](https://www.tangogleddcymru.llyw.cymru/awdurdod-tan-ac-achub/2019-onwards-meetings-agendas-and-reports/2021/3/fra-15-march-2021/pay-policy-statement-202122/).

Mae polisi a gweithdrefn diogelu ar waith er mwyn cyfeirio unrhyw bobl agored i niwed y daw'r Gwasanaeth i gysylltiad â nhw at asiantaethau eraill.

Mae'r gwiriadau cofnodion troseddol priodol yn hanfodol i'r Gwasanaeth i ddeall a lliniaru risg, i amddiffyn cydweithwyr a'r cyhoedd. Mae Awdurdodau Tân ac Achub bellach wedi'u rhestru yn Atodlen 1 Deddf Adsefydlu

Troseddwyr 1974 (Eithriadau) ac felly mae’r holl gyflogeion bellach yn gymwys i gael gwiriad DBS lefel sylfaenol, o leiaf, ac mae'r rhain bellach yn cael eu hadnewyddu bob tair blynedd.

Mae gan y Gwasanaeth ddyletswydd statudol i sefydlu trefniadau parhad busnes. Adolygir cynlluniau ar draws y Gwasanaeth yn flynyddol a cheir cydweithio parhaus â'r gwasanaethau tân ac achub eraill yng Nghymru i wella cynllunio ac i ystyried y risgiau presennol.

Mae pob penderfyniad allweddol yn cael asesiad effaith integredig, sy'n ystyried cydraddoldeb; diogelu data; iechyd, diogelwch a lles; y Gymraeg; cyllid; cynaliadwyedd a staffio; Deddf Llesiant Cenedlaethau'r Dyfodol (Cymru) 2015 a'r ddyletswydd economaidd-gymdeithasol, a bydd hefyd yn ystyried y Ddyletswydd Iechyd statudol y disgwylir iddi gael ei chyflwyno.

Mae'r Awdurdod wedi datblygu a mabwysiadu Strategaeth Amgylcheddol sy'n nodi targedau perfformiad manwl a chadarn i leihau ein hallyriadau carbon ac effeithiau amgylcheddol sylweddol eraill.

# Egwyddor D: Pennu'r ymyriadau sy'n angenrheidiol i gyflawni'r canlyniadau a fwriadwyd i'r eithaf.

Cynhelir ymgyngoriadau cyhoeddus fel rhan o broses gosod amcanion yr Awdurdod, sydd wedi eu nodi yn y Cynllun Gweithredu Rheoli Risg Cymunedol.

Cyhoeddir asesiad o berfformiad yr Awdurdod yn erbyn ei amcanion blynyddol ym mis Hydref bob blwyddyn.

Mae Polisi Rheoli Risg Strategol yr Awdurdod (sydd ar hyn o bryd yn cael ei adolygu yn sgil archwiliad mewnol) yn nodi'r broses a ddefnyddir i nodi ac i reoli amlygiad i ansicrwydd, a allai effeithio ar gyflawni'r amcanion neu'r gweithgareddau. Caiff ei adolygu drwy gydol y flwyddyn i sicrhau bod risgiau'n cael eu rheoli'n briodol.

Cyflwynir adroddiadau perfformiad ac ariannol i'r Awdurdod a'i bwyllgorau,

ar ôl i’r Grŵp Gweithredol gael cyfle i graffu arnynt.

Mae Adroddiad Monitro Perfformiad chwarterol yn cael ei baratoi er mwyn i’r Panel Gweithredol a Thîm Arweinyddol y Gwasanaeth graffu ar ddata sy'n ymwneud â’r galw i ddigwyddiadau, tueddiadau sy'n dod i'r amlwg, ac argaeledd yng nghyfarfodydd y Bwrdd Perfformiad, gan sicrhau bod materion yn cael eu nodi ac y cytunir ar ymyriadau priodol.

Mae'r prosesau cynllunio'r gyllideb, sy'n cynnwys arweinwyr y Gwasanaeth ac Aelodau'r Awdurdod, yn sicrhau bod cyllidebau'n cael eu dyrannu i gefnogi amcanion sy'n seiliedig ar risg a’u bod, ar yr un pryd, yn cydbwyso'r costau sy'n gysylltiedig â chynnal ystadau, cerbydau ac offer. Mae Pwyllgor y Gyllideb, Monitro a Chaffael yn darparu’r llywodraethiant a’r oruchwyliaeth strategol angenrheidiol.

Mae’r Pwyllgor Dysgu Sefydliadol yn darparu goruchwyliaeth strategol a llywodraethiant ar y Canllawiau Gweithredol Cenedlaethol a’r Dysgu Gweithredol ar y Cyd sydd ar gael ac yn gweithredu unrhyw newidiadau angenrheidiol.

Rhoddir adroddiadau am ddigwyddiadau Iechyd a Diogelwch, a chânt eu hadolygu a'u monitro er mwyn sicrhau bod diogelwch yr holl staff cystal ag y gall fod a bod y risgiau'n cael eu lleihau. Mae’r Pwyllgor Iechyd, Diogelwch a Lles yn llywodraethu ac yn rhoi goruchwyliaeth strategol.

Mae’r Siarter Ymateb i Danau mewn Anheddau ar gyfer Cymru Gyfan yn nodi saith ymrwymiad lefel uchel mewn perthynas ag atal ac ymateb i danau mewn anheddau. Rhoddir adroddiadau blynyddol arni fel rhan o Asesiad Perfformiad Blynyddol yr Awdurdod.

# Egwyddor E: Datblygu gallu'r endid, gan gynnwys gallu ei arweinyddiaeth a'r unigolion sy'n rhan o hynny.

Mae Cyfansoddiad yr Awdurdod yn amlinellu rolau aelodau etholedig a swyddogion dynodedig i alluogi cyd-ddealltwriaeth o rolau ac amcanion.

Mae'r swyddi dynodedig yn cynnwys y Prif Swyddog Tân, y Trysorydd a’r

Swyddog Monitro.

Mae cydweithio rhanbarthol a chenedlaethol yn bodoli, er enghraifft, mae’r tri gwasanaeth tân ac achub yng Nghymru yn cymryd rhan yn y Fforwm Hyfforddiant ar Ymchwilio i Danau ar gyfer Cymru Gyfan, ac mae hynny’n cefnogi dysgu ar y cyd ac yn annog cysondeb yn y dulliau a ddefnyddir ar draws Cymru.

Mae’r Awdurdod wedi mabwysiadu Strategaeth Datblygu Pobl a Sefydliadol Cymru Gyfan 2025-2028, a dyma sylfaen yr ymrwymiad i ddysgu gydol oes a chymhwysedd yn y gweithle.

Mae’r prosesau cynefino i Aelodau a chyflogeion yn cynnwys cyflwyniad i

werthoedd craidd y sefydliad, y safonau ymddygiad, a gofynion y rôl.

Mae anghenion datblygu cyflogeion yn cael eu nodi trwy gyfarfodydd un-i- un.

Darperir cymorth iechyd a lles i gynnal lles corfforol a meddyliol. Mae ystod o fesurau wedi’u sefydlu i gyflawni hyn, gan gynnwys polisïau a chanllawiau AD, dull gweithio hyblyg, y gwasanaeth iechyd galwedigaethol a'r rhaglen cymorth i gyflogeion. Mae’r Pwyllgor Iechyd, Diogelwch a Lles yn darparu goruchwyliaeth strategol a llywodraethiant.

Mae gan y Gwasanaeth adran hyfforddi bwrpasol, gyda fframweithiau cymhwysedd ar gyfer staff gweithredol. Rhoddir hyfforddiant gan

ddefnyddio amrywiaeth o ddulliau sy’n cynnwys modiwlau e-ddysgu gorfodol ar gyfer rhai pynciau e.e. Diogelu Data. Mae’r Pwyllgor Dysgu Sefydliadol yn darparu goruchwyliaeth strategol a llywodraethiant.

Mae’r staff yn aelodau o gyrff proffesiynol perthnasol ac yn ymgymryd â'r

datblygiad proffesiynol parhaus gofynnol.

Mae'r Gwasanaeth yn sicrhau bod ei brosesau dyrchafu yn cyd-fynd â fframwaith arweinyddiaeth Cyngor Cenedlaethol y Penaethiaid Tân (NFCC).

# Egwyddor F: Rheoli risgiau a pherfformiad trwy reolaeth fewnol gadarn a rheolaeth ariannol gyhoeddus gref.

Mae'r Trysorydd yn gyfrifol am weinyddu materion ariannol yr Awdurdod yn briodol fel sy'n ofynnol gan [Adran 151 Deddf Cyllid Llywodraeth Leol 1972.](https://www.legislation.gov.uk/cy/ukpga/1972/70/section/151)

Mae'r Swyddog Monitro yn sicrhau y cydymffurfir â pholisïau, gweithdrefnau, deddfau a rheoliadau sefydledig.

Mae'r Polisi Rheoli Risg Strategol (sy'n cael ei adolygu ar hyn o bryd yn dilyn archwiliad mewnol) yn manylu ar y broses ar gyfer nodi a rheoli risgiau. Mae’r Adran Cynllunio Corfforaethol yn cadw cofrestr risgiau corfforaethol ac mae'n cael ei monitro drwy gydol y flwyddyn.

Mae adroddiadau i'r Awdurdod a'i bwyllgorau yn cynnwys asesiad effaith integredig i lywio ac i gefnogi penderfyniadau.

Mae trefniadau parhad busnes ar waith i sicrhau y gellir parhau i ddarparu gwasanaethau hanfodol bob amser, a chânt eu hadolygu bob blwyddyn.

Mae Pwyllgor Archwilio'r Awdurdod yn sicrhau bod argymhellion gwella gan yr Archwilydd Allanol, Archwilio Cymru, a'r Archwilydd Mewnol yn cael eu cytuno a'u monitro.

Rhoddir [adroddiadau chwarterol](https://www.northwalesfire.gov.wales/media/05gh5reg/07-performance-monitoring-report-q2-23-24.pdf) i Aelodau ac uwch reolwyr am welliant a pherfformiad y Gwasanaeth yn erbyn dangosyddion perfformiad a cherrig milltir allweddol.

Mae gan yr Awdurdod drefniadau i gadw [cofrestrau o fuddiannau personol](https://www.tangogleddcymru.llyw.cymru/awdurdod-tan-ac-achub/members/) [a busnes yr Aelodau a chofrestr o roddion a lletygarwch.](https://www.tangogleddcymru.llyw.cymru/awdurdod-tan-ac-achub/members/) Mae'r rhain yn cael eu cyhoeddi ar wefan yr Awdurdod fel rhan o broffil personol pob Aelod.

Ceir polisïau ar gyfer Gwrth-dwyll a Llygredd a Chwythu'r Chwiban sy'n cadarnhau ymrwymiad yr Awdurdod i weithredu mewn modd teg a thryloyw.

Mae polisïau a threfniadau ar waith i reoli'r modd y caiff data ei drin. Y rhain yw’r Polisi Diogelu Data, y Polisi Rhyddid Gwybodaeth, y Polisi Cadw Data a’r Polisi Diogelwch Cyfathrebu a Gwybodaeth. Mae’r polisïau hyn yn cael eu hategu gan hyfforddiant, ac mae'r modiwl e-ddysgu ar ddiogelu data yn orfodol i'r holl staff.

Datblygwyd a chytunwyd ar weithdrefnau rhannu gwybodaeth gyda phartneriaid.

Mae rheolaeth ariannol yn cefnogi’r ddarpariaeth o wasanaethau a newid trawsnewidiol yn ogystal â sicrhau stiwardiaeth dda. Cyflwynir [diweddariad](https://www.northwalesfire.gov.wales/media/az3awgbt/08-budget-setting-2025-26.pdf) [ariannol](https://www.northwalesfire.gov.wales/media/az3awgbt/08-budget-setting-2025-26.pdf) yn holl gyfarfodydd yr Awdurdod, gydag [adroddiadau](https://www.tangogleddcymru.llyw.cymru/awdurdod-tan-ac-achub/ariannol/) ar gael i'r cyhoedd ar y wefan.

Mae’r trefniadau Rheoli Trysorlys yn dilyn arferion proffesiynol ac yn cael eu hadolygu'n flynyddol gan yr Aelodau.

Mae [Datganiadau Cyfrifon yr Awdurdod](https://www.northwalesfire.gov.wales/fire-and-rescue-authority/fire-and-rescue-authority-meetings-2019-onwards/2021/6/fra-meeting-21-june-2021/draft-statement-of-accounts-202021/) a'i berfformiad yn erbyn meysydd risg a blaenoriaeth allweddol yn destun craffu drwy archwiliad allanol.

# Egwyddor G: Gweithredu arferion da o ran tryloywder, adrodd ac archwilio i ddarparu atebolrwydd effeithiol.

Aeth Gwasanaethau Tân ac Achub Gogledd Cymru a Chanolbarth a Gorllewin Cymru ati ar y cyd i benodi Crest Advisory i hwyluso adolygiad diwylliannol annibynnol. Daw’r adolygiad ar ôl i Lywodraeth Cymru dderbyn cynnig gan y ddau Wasanaeth Tân ac Achub ym Mawrth 2024 i gael gwell dealltwriaeth o gynnydd y gwelliannau i ddiwylliant sefydliadol yn y ddau Wasanaeth.

Roedd y cynnig yn sail i ddatganiad ysgrifenedig gan y Dirprwy Weinidog Partneriaeth Gymdeithasol ar y pryd, Hannah Blythyn, y gellir darllen ei datganiad yn llawn [yma](https://www.llyw.cymru/datganiad-ysgrifenedig-diwylliant-gwerthoedd-yng-ngwasanaeth-tan-ac-achub-canolbarth-gorllewin).

Cynhaliodd Crest Advisory yr adolygiad a chyhoeddi [adroddiad](https://www.tangogleddcymru.llyw.cymru/media/5jpdqevj/cym-nwfrs-independent-culture-review.pdf) ar eu canfyddiadau ym mis Chwefror 2025, a oedd yn cynnwys 32 o argymhellion.

Mae Cadeirydd yr Awdurdod a'r Prif Swyddog Tân wedi addo:

* Troi argymhellion yr adroddiad yn gamau gweithredu a fydd yn arwain gwelliannau i ddiwylliant y gweithle.
* Ymgysylltu â staff a rhanddeiliaid ar bob lefel i feithrin ymwybyddiaeth a chyfranogiad, er mwyn sicrhau bod newid yn ystyrlon ac yn adlewyrchu anghenion pawb.
* Cynnal tryloywder ac atebolrwydd trwy ddiweddariadau rheolaidd a chyfleoedd adborth gyda staff a rhanddeiliaid ehangach.

Mae'r Awdurdod, gyda chymorth y Swyddog Monitro, yn goruchwylio ac yn adolygu digonolrwydd ac effeithiolrwydd y trefniadau llywodraethiant a'r amgylchedd rheoli mewnol.

Mae agendâu a chofnodion [cyfarfodydd yr Awdurdod Tân ac Achub](https://www.tangogleddcymru.llyw.cymru/awdurdod-tan-ac-achub/fire-and-rescue-authority-meetings-2019-onwards/) ar gael i'r cyhoedd ar y rhyngrwyd, ynghyd â gweddarllediadau o gyfarfodydd yr Awdurdod.

Mae adroddiadau'r Awdurdod yn dilyn fformat strwythuredig sy'n sicrhau bod gwybodaeth allweddol yn cael ei chyflwyno mewn modd clir a chyson i gynorthwyo penderfyniadau.

Mae'r Awdurdod yn cydymffurfio â gofynion Deddf Rhyddid Gwybodaeth 2000, mewn perthynas â'i rwymedigaeth i gyhoeddi gwybodaeth benodol fel rhan o'i [gynllun cyhoeddi](https://www.tangogleddcymru.llyw.cymru/amdanom-ni/cynllun-cyhoeddi/) ac ymateb i geisiadau am wybodaeth gan aelodau o'r cyhoedd.

Mae’r Cynllun Rheoli Risg Cymunedol yn dogfennu amcanion gwella a

llesiant yr Awdurdod ac mae’n cael ei adolygu gan Archwilio Cymru mewn

cysylltiad â dyfarnu Tystysgrif Cydymffurfio.

Cynhyrchir y Datganiad Cyfrifon Blynyddol mewn fformat hawdd ei ddefnyddio. Mae hwn yn rhoi gwybodaeth glir am incwm a gwariant ac yn dangos y stiwardiaeth ar arian cyhoeddus ar gyfer y flwyddyn. Cyflwynir y cyfrifon i'w harchwilio erbyn y dyddiad cau statudol.

Mae'r [Datganiad Polisi Tâl Blynyddol](https://www.tangogleddcymru.llyw.cymru/awdurdod-tan-ac-achub/ariannol/2014-2022-pay-policy-statements/) yn cael ei gymeradwyo a'i gyhoeddi yn unol â Deddf Lleoliaeth 2011. Telir cyflogau'r Aelodau yn unol â phenderfyniadau'r Panel Annibynnol ar Gydnabyddiaeth Ariannol ac adroddir amdanynt ar y rhyngrwyd.

Mae Aelodau ac uwch swyddogion yn datgan buddiannau perthnasol yn unol â'r Cod Ymarfer ar gyfer Cadw Cyfrifon Awdurdodau Lleol yn y DU. Mae'r datganiadau hyn yn galluogi'r Awdurdod i nodi ac i roi gwybod am unrhyw drafodion parti perthynol.

Paratoir adroddiad ar gyfer Llywodraeth Cymru bob mis Ionawr a mis Gorffennaf yn manylu ar faterion disgyblaeth, cwynion cyflogaeth a

chŵynion allanol. Yn benodol, mae'n tynnu sylw at achosion o gamymddwyn honedig/camymddwyn difrifol lle mae ymddygiad honedig unigolion yn cwestiynu diwylliant a gwerthoedd Gwasanaeth Tân ac Achub Gogledd Cymru.

Mae'r Datganiad Llywodraethiant Blynyddol yn darparu tryloywder ar y trefniadau llywodraethiant a'r camau gweithredu i wella llywodraethiant ar gyfer y flwyddyn sydd i ddod.

Yr Archwilydd Cyffredinol yw'r archwilydd allanol a benodir drwy statud ac mae'n rhoi barn am y Datganiad Cyfrifon, a gyhoeddir ar wefan yr Awdurdod. Mae'r Awdurdod yn gweithredu ar argymhellion ac, yn ôl yr angen, yn cymryd camau cywiro.

Mae'r trefniadau Archwilio Mewnol yn cynnwys dull sy'n seiliedig ar risg, ac

mae’n rhoi sicrwydd bod risgiau allweddol yn cael eu rheoli. Mae'r Awdurdod

yn gweithredu ar argymhellion ac, yn ôl yr angen, yn cymryd camau cywiro.

Yn dilyn adolygiad o’r trefniadau mewnol, penodwyd Archwilydd Mewnol newydd gan y Gwasanaeth ym mis Mehefin 2023, a hynny er mwyn cryfhau’r trefniadau sicrwydd.

Mae prosesau ar waith i sicrhau bod argymhellion gan gyrff arolygu a rheoleiddio yn cael eu gweithredu.

## Sut aeth yr Awdurdod i'r afael â Chamau Gwella Llywodraethiant 2024/25

|  |  |  |  |  |
| --- | --- | --- | --- | --- |
| Maes Gwella o  fewn Llywodraethiant | Cam Gweithredu a Gynlluniwyd | Fforwm | Cyfrifoldeb | Cynnydd erbyn mis Mawrth 2025 |
| Adolygiad o'r Fframwaith Llywodraethiant | Gweithredu drwy Dîm Arweinyddol y Gwasanaeth i gynllunio proses flynyddol, sy'n cynnwys Tîm Arweinyddol y  Gwasanaeth a’r adran Archwilio Mewnol yn benodol  , i asesu i ba raddau y mae egwyddorion y Fframwaith Llywodraethiant Da yn  cael eu gweithredu. | Bwrdd Perfformiad Tîm Arweinyddol y Gwasanaeth | Pennaeth Cynllunio Corfforaethol, Perfformiad a Thrawsnewid | Mae'r cam gweithredu hwn wedi'i gwblhau. Nodwyd arweinwyr o blith Tîm Arweinyddol y Gwasanaeth ar gyfer pob un o saith Egwyddor CIPFA ac maent wedi adolygu’r trefniadau presennol yn erbyn pob un o'r is-egwyddorion. |
| Trefniadau Llywodraethiant | Ystyried y canfyddiadau a'r argymhellion sy'n deillio o adolygiad Archwilio Cymru o Drefniadau Llywodraethiant. | Awdurdod Tân ac Achub | Pennaeth Cynllunio Corfforaethol, Perfformiad a Thrawsnewid | Mae'r cam gweithredu hwn wedi'i gwblhau. Cyflwynwyd yr Adroddiad i'r Awdurdod Tân ac Achub (ATA) llawn ar 21 Hydref 2024, lle nodwyd yr adroddiad a'i argymhellion. Fel ymateb uniongyrchol i un o'r argymhellion, yn ymwneud â hyfforddiant, cyflwynwyd hyfforddiant risg strategol Lefel 4 i aelodau Panel Gweithredol yr ATA ar 17  Mawrth 2025 a darparwyd yr adnoddau hyfforddi i holl aelodau'r ATA. |
| Effeithiolrwydd Gweithgareddau Atal | Ystyried y canfyddiadau a'r argymhellion sy'n deillio o adolygiad Archwilio Cymru o Atal. | Awdurdod Tân ac Achub | Pennaeth Atal a Diogelu | Nid yw'r cam gweithredu hwn wedi’i gwblhau. Ni chynhaliwyd yr Archwiliad fel yr oedd wedi'i drefnu'n wreiddiol ond mae bellach wedi'i gwblhau a disgwylir yr adroddiad gan Archwilio Cymru. Bydd y cam gweithredu  hwn yn cael ei ddwyn ymlaen ar gyfer gweithredu ar unrhyw argymhellion yn ystod 2025/26. |

|  |  |  |  |  |
| --- | --- | --- | --- | --- |
| Rheoli Risg Strategol | Gweithredu argymhellion yr adolygiad Archwilio Mewnol o Reolaethau Craidd Rheoli Risg | Bwrdd Gwella Tîm Arweinyddol y Gwasanaeth | Pennaeth Cynllunio Corfforaethol, Perfformiad a Thrawsnewid | Mae'r cam gweithredu hwn wedi’i gwblhau. Fodd bynnag, roedd Adroddiad Aseiniad Adolygiad Rheoli Risg 2024/25 gan archwilwyr mewnol ym mis Mawrth 2025 yn rhoi sicrwydd cyfyngedig a chytunwyd ar bum  argymhelliad a byddant yn cael eu symud ymlaen i'w cwblhau yn 2025/26. |
| Deddf Llesiant  Cenedlaethau’r Dyfodol (Cymru) 2015 | Y rhwymedigaeth statudol i sicrhau bod yr amcanion llesiant yn y Cynllun Rheoli Risg Cymunedol yn cael eu hadolygu'n barhaus er mwyn sicrhau bod yr amcanion yn cael eu  cyflawni. | Bwrdd Perfformiad Tîm Arweinyddol y Gwasanaeth | Pennaeth Cynllunio Corfforaethol, Perfformiad a Thrawsnewid | Adroddodd Asesiad Perfformiad Blynyddol 2023/24 ar amcanion lles a gwella 2023/24 yn ogystal â myfyrio ar y cyflawniadau yn erbyn Cynllun Corfforaethol tair blynedd yr ATA. Adroddwyd ar y cynnydd yn erbyn yr amcanion llesiant, a gynhwyswyd yn y Cynllun Gwella Rheoli Risg Cymunedol cyntaf 2024-25, i Fwrdd Perfformiad Tîm Arweinyddol y Gwasanaeth, ac mae bellach wedi'i ymgorffori fel adroddiad chwarterol. |
| Deddf Partneriaeth Gymdeithasol a Chaffael Cyhoeddus (Cymru) 2023 | Ymgorffori egwyddorion a gofynion Deddf Partneriaeth Gymdeithasol a Chaffael Cyhoeddus (Cymru) 2023. | Cyd-bwyllgor Ymgynghori a Negodi | Pennaeth Cynllunio Corfforaethol, Perfformiad a Thrawsnewid | Mae'r cam gweithredu hwn wedi’i gwblhau. Mae'r Pennaeth Cynllunio Corfforaethol, Perfformiad a Thrawsnewid yn mynd i gyfarfodydd y Cyd-bwyllgor Ymgynghori a Negodi gyda chynrychiolwyr yr Undeb i drafod gosod amcanion yn y cam ffurfiannol a darperir diweddariadau a gwahoddir adborth gan gynrychiolwyr yr Undeb, gan arwain at gytundeb ar yr Adroddiad  Dyletswydd Partneriaeth Gymdeithasol blynyddol a gadarnhawyd gan yr ATA ar 28 Ebrill 2025. |

**Camau Gwella Llywodraethiant yr Awdurdod 2025/26**

|  |  |  |  |  |
| --- | --- | --- | --- | --- |
| Maes Gwella o fewn  Llywodraethiant | Cam Gweithredu a Gynlluniwyd | Fforwm | Cyfrifoldeb | I’w gwblhau erbyn |
| Effeithiolrwydd  Gweithgareddau Atal | Ystyried y canfyddiadau a'r argymhellion sy'n deillio o adolygiad Archwilio Cymru o waith Atal. | Awdurdod Tân ac Achub | Pennaeth Atal a Diogelu | Mawrth 2026 |
| Pennu’r Amcanion Llesiant | Ystyried y canfyddiadau a'r argymhellion sy'n deillio o adolygiad Archwilio Cymru o osod amcanion llesiant. |  |  | Rhagfyr 2025 |
| Rheoli Risg Strategol | Gweithredu argymhellion yr adolygiad Archwilio Mewnol o Reolaethau Craidd Rheoli Risg. | Bwrdd Gwella Tîm Arweinyddol y Gwasanaeth | Pennaeth Cynllunio Corfforaethol, Perfformiad a  Thrawsnewid | Mawrth 2026 |
| Diwylliant Sefydliadol | Ymateb i argymhellion adolygiad diwylliannol  annibynnol CREST trwy ymgysylltu â staff a’r Awdurdod Tân ac Achub, gan arwain at gyhoeddi cynllun gwella. | Awdurdod Tân ac Achub | Prif Swyddog Tân | Gorffennaf 2026 |
| Effeithiolrwydd Ymateb i Danau mewn Anheddau  Domestig | Ymateb i argymhellion yn arolygiad Prif Gynghorydd ac Arolygydd Tân Cymru o Wasanaeth Tân ac Achub Gogledd Cymru i ystyried effeithiolrwydd ei  ymateb i danau mewn anheddau domestig. | Awdurdod Tân ac Achub | Pennaeth Ymateb | Mawrth 2026 |
| Canllawiau gwirio cyflenwyr a Gwrth-dwyll | Ymateb i argymhellion gan yr Archwilydd Mewnol mewn perthynas â rheolaethau prosesu ariannol allweddol 2024/25 gan gynnwys gweithredu Gwirio  Cyflenwyr, Canllawiau Gwrth-Dwyll ac Adolygiadau Rheolaidd o Fandadau Banc. | Y Pwyllgor Cyllid a Chaffael | Pennaeth Cyllid | Mawrth 2026 |

**Cydymffurfio â'r Cod Rheoli Ariannol**



Cynlluniwyd Cod Rheoli Ariannol CIPFA (Cod RhA CIPFA) i gefnogi arfer da ym maes rheoli ariannol ac i gynorthwyo'r Awdurdod i ddangos eu cynaliadwyedd ariannol. Mae Cod RhA CIPFA felly'n gosod safonau rheoli ariannol i'r Awdurdod.

Mae'r Cod yn seiliedig ar gyfres o egwyddorion a gefnogir gan safonau a datganiadau ymarfer penodol yr ystyrir eu bod yn angenrheidiol i ddarparu'r sylfaen gref i:

* Reoli cyllid yr Awdurdod yn y tymor byr, y tymor canolig a’r tymor hir
* Rheoli gwydnwch ariannol er mwyn ateb y galw a ragwelir am wasanaethau
* Rheoli cyllid pan fo newidiadau annisgwyl yn eu hamgylchiadau ariannol.

Rhaid i bob Awdurdod ddangos bod gofynion y Cod yn cael eu bodloni.

Fel Swyddog Adran 151 mae gen i’r Cyfrifoldeb Statudol (gyda chefnogaeth Tîm Arweinyddol y Gwasanaeth ac Aelodau'r Awdurdod) dros sicrhau cydymffurfiaeth â Chod RhA CIPFA.

Rwyf wedi cynnal asesiad llawn o gydymffurfiaeth â Chod RhA CIPFA fel rhan o'r adolygiad blynyddol o'r Datganiad Llywodraethiant Blynyddol a gallaf gadarnhau bod yr Awdurdod yn cydymffurfio â'r cod yn y mwyafrif o feysydd yn fy marn i.

**Barn Llywodraethiant a Chasgliad**



Mae'r Awdurdod yn cydnabod mai llywodraethiant da sy’n gosod y

sylfaen ar gyfer darparu gwasanaethau o ansawdd da sy'n diwallu

anghenion rhanddeiliaid, ac sy’n sicrhau bod arian cyhoeddus yn cael ei wario'n dda. Mae'r adolygiad hwn yn cadarnhau'r systemau llywodraethiant a'r monitro a oedd ar waith ar gyfer 2024/25 a'r camau a gymerwyd i sicrhau eu bod yn gweithio'n effeithiol.

Mae'r Awdurdod yn fodlon bod trefniadau llywodraethiant priodol ar waith ac mae’n parhau i fod yn ymroddedig i wella'r rhain drwy weithredu'r cynllun gweithredu ar gyfer 2025/26.

